உணர்ச்சிகளை அடக்கி வாழவேண்டிய சாமியார் வாழ்க்கையில் இன்று பெரும்பாலான சாமியார்கள் பாலியல் குற்றச்சாட்டில் சிக்கி நாறினாலும் அதற்கு பின்னும் அவர்களைத் தொடரும் பெரும் மூடர் கூட்டத்தைக் கொண்டது இத்தேசத்தின் துரதிர்ஷ்டமே! சரி…ஏதோ சேவை செய்யும் மனப்பான்மையுடன் இயங்கும் டிரஸ்ட்களுக்காக அவர்களின் வருமானத்துக்கு வரிவிதித்தல் கூடாது எனும் சட்டம் எப்போதோ இயற்றப்பட்டிருக்கிறது இத்தேசத்தில். ஆனால் அதே சட்டத்தை வைத்துக்கொண்டே இன்று வரிவிதிப்பின்றி சொத்துக்களைக் குவித்துக் கொண்டிருக்கிறது பல சாமியார் மடங்கள். எப்போது சாமியார் மடங்களை இச்சட்டத்திலிருந்து நீக்கி நாட்டுக்குச் சேரவேண்டிய தொகைகளை இவர்களிடமிருந்து பெறப்போகிறோம்? இந்தியாவில் இருக்கும் எல்லா சாமியார் மடங்களின் சொத்துக்களையும் நாட்டுடமையாக்கினால் அடுத்த கணமே இந்தியா ஒரு பொருளாதார வல்லரசாகமுடியும். ஆனால் இதை எந்தக் காலத்திலும் எந்த அரசிலும் நினைத்துக் கூடப்பார்க்க விரும்பாத புண்ணாக்குகளைக் கொண்ட புண்ணிய தேசமிது! பழித்துப்பேசினால் சாமி கண்ணைக்குத்திடும் என்ற சிறு வயதுக்கதைகள் இப்போது எதிர்த்துப்பேசினால் சாமியார் கூலிப்படைகளைக் கொண்டு குத்திவிடுவார் எனுமளவுக்கு நாறியாகிவிட்டது.